b'\n_START_ARTICLE_\nChaul\n_START_PARAGRAPH_\nChaul er en tidligere by i portugisisk India som n\xc3\xa5 ligger i ruiner. Den ligger 60 km s\xc3\xb8r for Mumbai, i Raigad District i Maharashtra i det vestlige India.\n_START_SECTION_\nHistorie\n_START_PARAGRAPH_\nByen nevnes som Semylla i Periplus Maris Erythraei (gresk: \xce\xa0\xce\xb5\xcf\x81\xce\xaf\xcf\x80\xce\xbb\xce\xbf\xcf\x85\xcf\x82 \xcf\x84\xe1\xbf\x86\xcf\x82 \xe1\xbc\x98\xcf\x81\xcf\x85\xce\xb8\xcf\x81\xce\xac\xcf\x82 \xce\x98\xce\xb1\xce\xbb\xce\xac\xcf\x83\xcf\x83\xce\xb7\xcf\x82; \xc2\xabrundreise i R\xc3\xb8dehavet\xc2\xbb), og i Geographike Hyphegesis (\xce\x93\xce\xb5\xcf\x89\xce\xb3\xcf\x81\xce\xb1\xcf\x86\xce\xb9\xce\xba\xe1\xbd\xb4 \xe1\xbd\x99\xcf\x86\xce\xae\xce\xb3\xce\xb7\xcf\x83\xce\xb9\xcf\x82) av Claudius Ptolemaeus. Ptolemaeus forteller at hadde har sitt kjennskap til byen fra de egyprtiske kj\xc3\xb8pmenn som regelmessig bes\xc3\xb8kte den._NEWLINE_I 1508 beseiret de egyptiske mamelukkene, i allianse med sultanatet Gujarat, portugiserne i slaget ved Chaul. Den f\xc3\xb8rste portugisiske bosetting i Chaul ble etablert i 1521 med byggingen av et f\xc3\xb8rste fort p\xc3\xa5 s\xc3\xb8ndre bredd av elven Kundalika, n\xc3\xa6r dens utl\xc3\xb8p i havet. I oktober 1531 bygde portugiserne et nytt firkantet steinfort som de gav navnet Santa Maria do Castello; der var det ogs\xc3\xa5 en kirke og losjiplass for 120 mann. En by vokste frem rundt fortet, men en traktat fra 1558 utelukket befestning av byen._NEWLINE_Byen ble \xc3\xb8delagt under en beleiring i 1570-71 av Nizam Shahi-sultanen av Ahmadnagar, men en ny traktat hevet beleiringen, og byen kunne gjenoppbygges, og n\xc3\xa5 omgitt av murer og bastioner. Et nytt fort (Korlaifortet) ble bygd p\xc3\xa5 Morro de Chaul, et klippeutspring ved elvens munning, overfor byen. Byen motstod flere senere angrep, og forsvarsverkene ble videre utbygget i 1613._NEWLINE_Chaul var del av Portugisisk Indias nordprovins, som p\xc3\xa5 1600-tallet strakte seg 100 km langs kystene av det som i dag er statene Maharashtra og Gujarat, fra Chaul i s\xc3\xb8r til Daman i nord. Nordprovinsens hovedsete var i Ba\xc3\xa7aim (det modern Vasai) nord for Bombay._NEWLINE_Under den senere del av 1600-tallet og tidlig p\xc3\xa5 1700-tallet gik det tilbake \xc3\xb8konmisk og politisk med Portugisisk India, og Chaul mistet sin gamle betydning. Som Mughalriket ble svekket tidlig p\xc3\xa5 1700-tallet klarte marathaene \xc3\xa5 utvide sin kontroll over det sentrale og det vestlige India. Det portugisiske Kalyan ble erobret av marathaene i 1720, og i 1737 innledet marathageneralen Angria sine felttog for \xc3\xa5 erobre de gjenv\xc3\xa6rende portugisiske territorier. Chaul og Morro de Chaul ble beleiret fra 1739, og beleiringen vedvarte til oktober._NEWLINE_Etter erobringen av Ba\xc3\xa7aim i 1740 ble det sluttet fredsavtale, og den 18. september 1740 ble Chaul avst\xc3\xa5tt i henhold til traktaten til marathaene. Byen ble s\xc3\xa5 forlatt, og forfalt etterhvert til ruiner._NEWLINE_Landsbyen Korlai ligger n\xc3\xa6r Chaul, og har innbyggere som behersker portugisisk kreol._NEWLINE_Foruten tydelige ruiner av to portugisiske fort er ikke meget igjen av det gamle Cheul.'